als_Latn dik_Latn sag_Latn
Nënoficerët e FSK-së përfunduan trajnimin Taktikat për Njësi të Vogla
Prishtinë, 17 mars 2015
Në kazermën Ushtarët e NATO-s të Brigadës për Reagim të Shpejtë (BRSH) në Istog, më, 13 mars 2015, u mbajt ceremonia e certifikimit të 44 pjesëtarëve të FSK-së, pas përfundimit të trajnimit ,,Taktikat për Njësi të Vogla''.
Në ceremoninë e certifikimit morën pjesë, kolonel Xhevahir Geci, ushtrues i detyrës së komandantit të Brigadës për Reagim të Shpejtë (BRSH), koloneli Muharrem Rrahmani ushtrues i detyrës së komandantit të Brigadës së Mbështetjes Operacionale (BMO), shefi i Shtabit të BRSH-së, major Ejup Maqedonci, komandantët e tri batalioneve të Brigadës për Reagim të Shpejtë si dhe oficerë dhe nënoficerë të Shtabit të BRSH-së.
Me këtë rast, koloneli Xhevahir Geci duke ju drejtuar të sapo certifikuarve, ndër të tjera tha: Trajnimi, Taktikat për Njësi të Vogla ka qenë dhe do të mbetet prioritet sepse është trajnim që ka dhënë fryte pozitive në aspektin e ngritjes profesionale të pjesëtarëve për kryerjen e detyrave në kuadër të misionit aktual dhe për misionin e Forcës sonë, në të ardhmen. Ai, në fund, kërkoi nga të certifikuarit që njohurit dhe shkathtësitë e fituara gjatë trajnimit ti përcjellin te njësitet e tyre, sepse vetëm kështu, koha dhe mundi i juaj, që keni shpenzuar gjatë këtij trajnimi do të mund të shndërrohej në një veprim në të mirë të vendit tonë
Trajnimi ,,Taktikat për Njësi të Vogla ka filluar më, 09 shkurt 2015 dhe ka përfunduar më, 13 mars 2015.
Kjo ka qenë gjenerata e parë, për vitin 2015, kurse e 7-ta me radhë, të cilat janë planifikuar dhe realizuar në Brigadën për Reagim të Shpejtë. Në këtë trajnim kanë marrë pjesë, pjesëtarë të tri batalioneve të BRSH-së, të Brigadës për Mbështetje Operacionale (BMO) dhe njësive tjera të Komandës së Forcave Tokësore (KFT).
Gjatë këtij trajnimi, pjesëtarët janë pajisur me njohuri teorike dhe praktike, në fusha të ndryshme, ndërsa fokusi kryesorë gjatë trajnimi ka qenë ngritja dhe profesionalizimi i pjesëtarëve të BRSH-së dhe njësive tjera të FSK-së. Në fund të gjithë pjesëtarëve të cilët kanë kryer trajnimin u dhanë certifikata, ndërsa, për pjesëtarët e dalluar dhe për instruktorët e këtij trajnimi u dhanë Mirënjohje.
als_Latn als_Latn als_Latn als_Latn als_Latn als_Latn als_Latn als_Latn